Monkutis
Monkutis – ežeras Lietuvoje, Lazdijų rajone, Seirijų miestelio pietvakarinėje dalyje, į šiaurės rytus nuo kelių  180  Druskininkai–Leipalingis–Seirijai  ir  2507  Seirijai–Gudeliai  sankirtos. Ežero ilgis iš šiaurės vakarų į pietryčius – 0,22 km, plotis – iki 0,14 km. Altitudė 146,7 m. Krantai žemi, pelkėti, vietomis apaugę krūmynais. Aplinkui plyti pievos, pastatyti gyvenamieji namai. Ežeras nenutekantis, priklauso Seiros upės baseinui.